थोढ़ी दूर अग्गें मास्टर फी रुकी गेआ। "शास्त्री जी, ए दन्दा बी इस लाके च बड़ा मश्हूर ऐ। बिन्द इस कुप्पड़ै गी फगड़ियै ख’ल्लें नजर मारेओ। इत्थों गै अमरू ठौक्करै अपनी जुआन लाड़ी गी धिक्का देइयै ख’ल्ल रुलकाया हा। अमरू दा आखना ऐ जे औदी लाड़ी ने आपूं छाल देइयै जिन्द दित्ती ही। लोक सुनान्दे न जे ओ इनें धारें च अपने जनेही इक्कै इक ही। अमरू ने उसी मालिये पर आन्दा हा पर ओदा मन कुतै होर अटके दा रेही गेदा हा।"